บาทเปิด 33.66 บาทต่อดอลลาร์ อ่อนค่า
เงินบาทเปิดตลาด 33.66 บาทต่อดอลลาร์ อ่อนค่ารับแรงกดดันจากปัจจัยต่างประเทศ ให้กรอบวันนี้ 33.55-33.80บาทต่อดอลลาร์
22 มี.ค. 2565

เมื่อวันที่ 22 มี.ค.65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.66 บาท/ดอลลาร์ อ่อนค่าจากปิดตลาดช่วงเย็นวานนี้ที่ระดับ 33.51 บาทเงินบาทเช้านี้ยังอ่อนค่า เนื่องจากดอลลาร์แข็งค่าจากการที่บอนด์ยีลด์ปรับตัวสูงขึ้น หลังประธานธนาคารกลางสหรัฐ(เฟด) ออกมาส่งสัญญาณว่าจะมีการปรับดอกเบี้ยเร็วขึ้น ประกอบกับสถานการณ์ราคาน้ำมันที่ปรับตัวสูงขึ้นหลังมีข่าวกลุ่มสหภาพยุโรปเตรียมคว่ำบาตรรัสเซียเรื่องการนำเข้าน้ำมัน"บาทอ่อนค่าจากเย็นวานนี้ไปมาก เนื่องจากมีแรงกดดันจากปัจจัยต่างประเทศ ส่วนปัจจัยในประเทศตอนนี้ยังไม่มีอะไรใหม่" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.55 - 33.80 บาท/ดอลลาร์